**Kajaanin yliopistokeskus** (engl. *Kajaani University Consortium*, lyhennys KUC) sijaitsee Kajaanin kaupungissa ja on yksi kuudesta Suomen yliopistokeskuksesta. Se on hallinnollisesti Oulun yliopiston erillislaitos. Lisäksi yliopistokeskuksessa toimivat Itä-Suomen, Jyväskylän ja Lapin yliopistot omilla vastuu-alueillaan. Yliopistokeskuksust johtaa professori Vesa Virtanen. Yhdessä Kajaanin yliopistokeskus ja Kajaanin ammattikorkeakoulu muodostavat Kajaanin korkeakoulukonsortion. 

Kajaanin seminaarin rakennus eli Kajaanin yliopistokeskuksen entisen opettajankoulutusyksikön rakennus. Opettajakoulutus loppui Kajaanissa vuonna 2013.
Yliopistokeskuksen edeltäjä on vuonna 1900 perustettu Kajaanin seminaari. Vuoden 2004 alusta Oulun yliopiston Kainuussa toimivat yksiköt yhdistyivät Kajaanin yliopistokeskukseksi. Opettajankoulutusyksikkö ja normaalikoulu kuuluivat samalla Oulun yliopiston kasvatustieteiden tiedekuntaan. Oulun yliopisto on lopetti opettajankoulutuksen Kajaanissa kesällä 2013, mutta yliopistokeskus on kehittynyt ja koulutustarjonta on laajentunut muun muassa matematiikan, tietojenkäsittelyn ja kulttuuriteollisuuden koulutusohjelmiin.

Yksiköt
-------

*Mittaustekniikan yksikkö* (MITY) on lokakuussa 1991 perustetun Mittalaitelaboratorion työn jatkaja. Yksikkö on keskittynyt mittaustekniikan tutkimukseen ja teknologiaan kahdella kahdella sovellusalueella: cleantech sekä terveys ja hyvinvointi.

*Liikuntateknologian* toimipiste sijaitsee Vuokatissa, Sotkamossa. Se on Jyväskylän yliopiston liikuntatieteellisen tiedekunnan yksikkö.

Kajaanin yliopistokeskuksen *Aikuis- ja täydennyskoulutuspalvelut* (AIKOPA) tarjoaa koulutusta aikuisopiskelijoille. Aiempi *Lönnrot-instituutti* liitettiin vuoden 2010 lopussa tutkimusryhmänä osaksi AIKOPAa. Lönnrot-instituutti oli monitieteinen aluetutkimuksen ja arvioinnin sekä toiminta-alueen kehittämiseen liittyvien kehittämishankkeiden asiantuntija. Sen aluekehitystoiminta on alkanut vuonna 1981 Pohjois-Suomen tutkimuslaitoksen Kainuun yksikkönä.

*Biotekniikkatoimialan* tehtävänä on tutkimustoiminnallaan edistää ja tehostaa luonnon raaka-aineiden käyttöä lääke- ja elintarviketeollisuudessa.*lähde?* Tavoitteena on luonnon raaka-aineiden jalostusasteen nostaminen. Toimiala sisältää erityisesti maidon jatkojalostuksen sekä mauste- ja rohdoskasvien, metsämarjojen ja sienien jatkojalostuksen kehittämisen. Biotekniikan laboratorio sijaitsee Sotkamossa. Yhteistyöyrityksiä ovat Kainuun Osuusmeijeri, metsämarjojen jalostajat sekä Pohjois-Suomen yrttiyrittäjät.*lähde?* Metsäbiotalouden yliopisto-opinnot käynnistyvät Kajaanissa syksyllä 2022.

*Tietojenkäsittelytieteen* ensimmäiset pääaineopiskelijat aloittivat Kajaanissa syksyllä 2004.*lähde?*

Muuta
-----

Kajaanin yliopistokeskuksen *yhteistyökumppaneita* ovat muun muassa Itä-Suomen ja Lapin yliopistot, MTT (ELO-verkosto), Euroopan metsäinstituutti ja Elias Lönnrot -seura ry.

Lähteet
-------

1. ↑  Yhteystiedot Oulun yliopisto, oulu.fi. Viitattu 25.7.2022.
2. 1 2  Kajaanin yliopistokeskus Oulun yliopisto, oulu.fi. Viitattu 24.7.2022.
3. ↑  Kajaanin yliopistokeskuksessa keskityttiin työntekoon  15.2.2010, päivitetty 18.2.2010. Yleisradio, yle.fi. Viitattu 24.7.2022.
4. ↑  YLE Kainuu: Kajaanin Seminaarin aarteet (uutisvideo)  26.1.2012. Yleisradio, yle.fi. Viitattu 24.7.2022.
5. ↑  Jouni Pilto: Kajaanin yliopistokeskuksen rakennuksille ei löydy käyttöä  25.1.2013. Yleisradio, yle.fi. Viitattu 24.7.2022.
6. ↑  Mittaustekniikan yksikkö - MITY Oulun yliopisto, oulu.fi. Viitattu 25.7.2022.
7. ↑  Liikuntateknologiaa Vuokatissa : Tutkimusta ja opiskelua liikunnan ja teknologian välisessä rajapinnassa Vuokatissa  23.6.2022. Jyväskylän yliopisto, jyu.fi. Viitattu 24.7.2022.
8. ↑  Arkistoitu kopioAikuis- ja täydennyskoulutuspalvelut AIKOPA Oulun yliopisto, oulu.fi.  Arkistoitu 24.7.2022. Viitattu 25.7.2022.
9. ↑  Oulun yliopisto yhdistelee toimintoja Kainuussa  11.1.2011. Yleisradio, yle.fi. Viitattu 25.7.2022.
10. ↑  Kulttuuri vahvistaa sosiaalista pääomaa  10.9.2009. Yleisradio, yle.fi. Viitattu 24.7.2022.
11. ↑  Lönnrot-instituutin jatkosta neuvotellaan  4.12.2010. Yleisradio, yle.fi. Viitattu 24.7.2022.
12. ↑  Tiia Korhonen: Uudet metsäbiotalouden opinnot alkavat ensi syksynä Kainuussa  10.6.2022. Yleisradio, yle.fi. Viitattu 24.7.2022.

Aiheesta muualla
----------------

* Kajaanin yliopistokeskuksen kotisivut (oulu.fi)
* Yliopistokeskus avasi lukuvuoden juhlallisesti  10.9.2009. Yleisradio, yle.fi. Viitattu 24.7.2022.



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen yliopistot |
| --- |
|  |
| Yliopistot | 
* Aalto
* Hanken
* Helsinki
* Itä-Suomi
* Jyväskylä
* Lappi
* Lappeenranta-Lahti
* MPKK
* Oulu
* Taideyliopisto
* Tampere
* Turku
* Vaasa
* Åbo Akademi

 |
|  |
| Yliopistokeskukset | 
* Kajaani
* Kokkola
* Lahti
* Mikkeli
* Pori
* Seinäjoki

 |
|  |
| Entiset | 
* Eläinlääketieteellinen korkeakoulu
* Helsingin kauppakorkeakoulu
* Joensuu
* Kuopio
* Kuvataideakatemia
* Sibelius-Akatemia
* Svenska social- och kommunalhögskolan
* Taideteollinen korkeakoulu
* Tampere (1925-2018)
* Tampereen teknillinen yliopisto
* Teatterikorkeakoulu
* Teknillinen korkeakoulu
* Turun kauppakorkeakoulu

 |

 |